**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2015 m. rugsėjo 24 d. sprendimo Nr. t2-212 „DĖL Klaipėdos miesto savivaldybės peticijų komisijos sudarymo“ pakeitimo“ PROJEKTO**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama sudaryti pilnos sudėties Klaipėdos miesto savivaldybės tarybos Peticijų komisiją (toliau – Komisija).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2015-09-24 sprendimu Nr. T2-212 „Dėl Klaipėdos miesto savivaldybės peticijų komisijos sudarymo“ į Komisijos sudėtį įtraukta narė Vilma Skuodaitė, Klaipėdos miesto savivaldybės administracijos Teisės skyriaus vyriausioji specialistė, nuo 2016 m. kovo 31 d. buvo atleista iš valstybės tarnautojo pareigų, todėl atsirado poreikis papildyti Komisijos sudėtį nauju nariu.

Projektas parengtas vadovaujantis Lietuvos Respublikos vietos savivaldos įstatymo 15 straipsnio 6 dalimi, 18 straipsnio 1 dalimi ir Lietuvos Respublikos peticijų įstatymo 6 straipsnio 5 dalimi.

  **3. Kokių rezultatų laukiama.**

 Priėmus šį sprendimą, veiks pilnos sudėties Klaipėdos miesto savivaldybės tarybos Peticijų komisija, bus užtikrintas efektyvus Komisijos funkcijų vykdymas.

 **4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos.

**PRIDEDAMA:**

1.Teisės aktų ištraukos, 1 lapas;

2. Klaipėdos miesto savivaldybės mero 2017-09-08 pavedimo Nr. M1-88 „Dėl peticijų komisijos sudėties atnaujinimo“ kopija, 1 lapas.

Savivaldybės meras Vytautas Grubliauskas

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos komisijos**

6. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, ekspertai,gyvenamųjų vietovių bendruomenių atstovai – seniūnaičiai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai),bendruomeninių organizacijų atstovai, kiti savivaldybės gyventojai. Etikos komisijoje ir Antikorupcijos komisijoje seniūnaičiai arba seniūnaičiai ir visuomenės atstovaituri sudaryti ne mažiau kaip 1/3 komisijos narių.

*Straipsnio dalies pakeitimai:*

*Nr.*[*XII-2494*](https://www.e-tar.lt/portal/legalAct.html?documentId=701faad0441e11e6bd3bfefc575ccac4)*, 2016-06-28, paskelbta TAR 2016-07-07, i. k. 2016-19345*

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

**LIETUVOS RESPUBLIKOS
PETICIJŲ
ĮSTATYMAS**

1999 m. liepos 7 d. Nr. VIII-1313

Vilnius

**6 straipsnis. Peticijų komisijos**

1. Peticijų komisijos sudaromos ir veikia vadovaudamosi šiuo įstatymu, savo nuostatais ir kitais teisės aktais. Peticijų komisijos yra atsakingos ir atskaitingos jas sudariusioms valstybės ir savivaldybėsinstitucijoms.

*Straipsnio dalies pakeitimai:*

*Nr.* [*IX-1869*](https://www.e-tar.lt/portal/legalAct.html?documentId=TAR.338C05672807)*, 2003-12-04, Žin., 2003, Nr. 119-5405 (2003-12-18), i. k. 1031010ISTA0IX-1869*

2. Vykdydamos šio įstatymo nustatytas funkcijas, peticijų komisijos turi teisę pasitelkti specialistų (ekspertų), kreiptis į valstybės institucijas, mokslo bei studijų institucijas, švietimo įstaigas su prašymu pateikti išvadas ir kitokią reikiamą medžiagą, pakviesti į savo posėdžius valstybės institucijų, išskyrus teismų, atstovus iš anksto su jais suderintu laiku ir išklausyti jų informaciją.

3. Lietuvos Respublikos Seimo Peticijų komisiją sudaro ir jos nuostatus tvirtina Seimas Seimo statuto nustatyta tvarka.

4. Lietuvos Respublikos Vyriausybės Peticijų komisiją sudaro ir jos nuostatus tvirtina Vyriausybė.

5. Savivaldybės peticijų komisiją sudaro ir jos nuostatus tvirtina savivaldybės taryba.

6. Peticijų komisijos savo išvadas ir pasiūlymus pateikia raštu.